Laurent Frapat

Laurent Frapat on prantsuse dokumentaalfilmi režissöör, kes on tuntuks saanud oma loodusfilmidega. Pärast kolm aastat kestnud õpinguid lõpetas ta 1988. aastal Pariisis filmikunsti akadeemia École Supérieure de Réalisation Audiovisuelle, kus õppis filmioperaatori tööd ja filmimontaaži. Aastatel 1988–1993 töötas ta filmioperaatori ja -monteerijana, 1993. aastast tegutseb ta filmirežissöörina, seejuures enda filmide montaaži teeb ta ise. Dokumentaalfilmide kõrval on Frapat loonud ka kuni 10-minutisi lühifilme. Neist "Routine" ('rutiin'; 1992) võitis filmifestivalidel kolm auhinda ja "Routine 2" ('rutiin 2'; 2007) võitis Valenciennes'i festivalil peaauhinna. 1994. aastal filmis Frapat 24-osalise loodusfilmisarja "Les Chroniques de l'Afrique sauvage" ('metsiku Aafrika kroonikad'; produtsent ja stsenarist Frédéric Lepage, filmimuusika autor Carolin Petit, kaadritagust teksti luges Pierre Arditi). Sarja näidati kõigepealt 1995. aasta septembris telekanalil France 3. Seda sarja on näidatud televisioonis pealkirjaga "Untamed Africa" ('taltsutamata Aafrika') rohkem kui sajas riigis. Sarja ingliskeelses versioonis luges kaadritagust teksti John Hurt. Järgnevatel aastatel Frapat ja Lepage jätkasid dokumentaalsarjade sarja "Les Chroniques de la terre sauvage" ('metsiku maa kroonikad') raames teiste mandrite metsiku looduse filmimist: Lõuna- ja Kesk-Ameerikas (1997, 1998), Austraalias (1999), Edela-Aasias (2000) ja Põhja-Ameerikas (2002). Pealkirja "Les Chroniques de la terre sauvage" ja alapealkirja "Untamed Earth" ('taltsutamata Maa') all ilmusid sarjad "Taltsutamata Amazonas", "Taltsutamata Austraalia", "Taltsutamata Aasia" ja "Taltsutamata Põhja-Ameerika". 2009. aastal valmis 75 minuti pikkune Laurent Frapat' loodusfilm "Wild Opera" alapealkirjaga "A True Story of Life and Death in the Savannah" ('metsik ooper, tõene lugu elust ja surmast savannis'). Filmi teemaks on gnuude ja sebrade siseränne (nn Suur Serengeti ränne) Tansaanias ja Keenias. Frapat oli filmi režissöör ja produtsent. "Wild Opera" on loodusfilm, millel puudub tavaline narratiivi esitamine. Filmilugu esitatakse vaatajale klassikalise muusika saatel, mida täiendavad savanni looduslikud helid. 2007 – Valenciennes'i filmifestivali peaauhinna sai lühifilm "Routine 2" (režissöör Laurent Frapat) 2010 – Eluslooduse rahvusvahelise filmifestivali peaauhinna sai dokumentaalfilm "Wild Opera" (režissöör Laurent Frapat) 1995 – "Les Chroniques de l'Afrique sauvage" ('Metsiku Aafrika kroonikad'; 24 × 26 min), filmitud Keenias ja Tansaanias, teksti loeb Pierre Arditi 1997 – "Les Chroniques de l'Amazonie sauvage" (24 × 26 min), filmitud Brasiilias ja Guyanas, teksti loeb Pierre Arditi 1998 – "L'Odyssée bleue" ('Helesinine odüsseia'; 12 × 26 min), filmitud Colombias, Bahamal, Kaimanisaartel ja Dominikaani Vabariigis; teksti loeb Tchéky Karyo 1999 – "Les Chroniques de l'Australie sauvage" (24 × 26 min), filmitud Austraalias 2000 – "Les Chroniques de l'Asie sauvage" (6 × 52 min), filmitud Tais ja Sri Lankas, teksti loeb Pierre Arditi 2002 – "Les Chroniques de l'Amérique sauvage" (6 × 52 min), filmitud États-Unis, Canada, teksti loeb Pierre Arditi 2004 – "Genesis II : Et l'homme créa la nature" ('Genees II. Ja inimene lõi looduse'; 7 × 52 min), filmitud Keenias, teksti loeb Lambert Wilson 2006 – "Le Grand Raid des gnous" ('Gnuude suur retk'; 3 × 52 min), filmitud Keenias ja Tansaanias 2009 – "Belles & Rebelles" (3 × 52 min), filmitud Keenias, teksti loeb Julie Depardieu La biographie de Laurent Frapat. laurentfrapat.com Untamed Earth - Complete Series. daaveedee.com Wild Opera. tiburonfilmfestival.com Grand Prix 2010. fifa.com Frapat Laurent. faunesauvage.fr Koduleht Laurent Frapat andmekogus IMDb (inglise) Documentaire Animalier Chroniques de l'Asie Sauvage DVD 3/3. Režissöör Laurent Frapat. youtube.com Dokumentaalfilmi "Wild Opera" treiler (režissöör Laurent Frapat, 2009). youtube.com Filmilõik 1 "Wild Operast" Antonio Vivaldi muusika saatel. vimeo.com Filmilõik 2 "Wild Operast". vimeo.com Laurent Frapat. fr.linkedin.com